ஒளிப்பதிவாளர் ராஜா பட்டாச்சாரியாவின் கேமராவில் `காதல்' இன்னும் அழகாகப் படமாகியிருக்கிறது. கலை இயக்குநர் தியாகராஜன், ஆடை வடிவமைப்பாளர்கள் ஜப்ரோன் நிஸார், மகேஸ்வரி ஆகியோருக்கும் இதில் பாதி பங்குண்டு. இரண்டாம் பாதியில் மட்டும் காட்சிகளின்மீது கருணை காட்டி வெட்டாமல் விட்டுவிட்டார் படத்தொகுப்பாளர் மணிக்குமரன். `பியார் பிரேமா காதலு'க்கு இசையால் பிங்க் நிறம் அடித்திருக்கிறார் யுவன் சங்கர் ராஜா. பின்னணி இசை துறுத்தாமல் காட்சிகளோடு பிணைந்து பயணிக்கிறது. பாடல்களோ ஆல்ரெடி ஹிட்! இதுவரை 90'ஸ் கிட்ஸுகளுக்கு மட்டும் ஆஸ்தான இசை வித்தகராக இருந்த யுவன், இப்படத்தின் மூலம் 2K கிட்ஸின் ப்ளே லிஸ்டிலும் இடம் பிடிப்பார்.